Diari Oficial de la Generalitat Valenciana


Sumari del DOGV 9442, del 05-10-2022 (2022/8930)

DECRET 128/2022, de 30 de setembre, del Consell, pel qual es crea, com a centre de titularitat de la Generalitat, l'Escola d'Educació Infantil de primer cicle Pequelar, a Betxí.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   9442

Data del DOGV
:   05-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8930


Data del document
:   30-09-2022

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 128/2022, de 30 de setembre, del Consell, pel qual es crea, com a centre de titularitat de la Generalitat, l'Escola d'Educació Infantil de primer cicle Pequelar, a Betxí. [2022/8930]  
L'Ajuntament de Betxí, en les sessions plenàries celebrades el 29 de setembre de 2021 i el 27 d'abril de 2022, va acordar sol·licitar l'extinció de l'autorització del centre Escola Infantil Pequelar, de titularitat municipal i codi de centre 73854208, i posar a la disposició de la Generalitat, Conselleria d'Educació, Cultura i Esport, el solar municipal i l'edifici escolar de la seua propietat situat en aquesta parcel·la, situat al carrer d'Onda, número 32, de la localitat. Aquest edifici s'ha utilitzat com a escola d'Educació Infantil de primer cicle fins al curs 2021-2022; la Unitat Tècnica de Construcció de la Direcció Territorial d'Educació de Castelló ha emés un informe respecte a aquestes instal·lacions.  
  
L'article 13 de la Llei orgànica 8/1985, de 3 de juliol, reguladora del dret a l'educació, estableix que tots els centres tindran una denominació específica.  
En l'article 5.9 del Decret 253/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Infantil o d'Educació Primària, s'estableix que, en el cas de centres públics de nova creació, la denominació específica serà determinada per la conselleria competent en matèria d'educació; el consell escolar municipal o, en defecte d'això, l'ajuntament on estiga radicat, haurà de manifestar el seu acord o proposar una denominació específica. El Consell Escolar Municipal, en la sessió celebrada el 9 de desembre de 2021, va acordar proposar que el centre educatiu es denomine Pequelar; l'Ajuntament de Betxí, en la sessió plenària celebrada el 27 d'abril de 2022 va acordar proposar aquesta denominació per a l'Escola d'Educació Infantil de Primer Cicle.  
  
La posada en funcionament i el manteniment durant el curs escolar 2022-2023 de les unitats de primer cicle d'Educació Infantil amb les quals es crea aquesta escola, seran finançades pel Pla de Recuperació, Transformació i Resiliència, Component 21, Modernització i digitalització del sistema educatiu, inclosa l'educació primerenca de 0-3 anys, del Ministeri d'Educació i Formació Professional, d'impuls d'escolarització en el primer cicle d'educació infantil amb noves places de titularitat pública, amb càrrec al Mecanisme de Recuperació Transformació i Resiliència (MRR), finançat per la Unió Europea - Next Generation EU.  
Per això, de conformitat amb el que estableix l'article 17 de la Llei orgànica 8/1985, de 3 de juliol, reguladora del dret a l'educació, la Llei orgànica 2/2006, de 3 de maig, d'educació, i l'article 3 del Decret 253/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Infantil o d'Educació Primària, a proposta de la consellera d'Educació, Cultura i Esport i en virtut de les competències que atribueix l'article 18 de la Llei 5/1983, del Consell, prèvia deliberació del Consell, en la reunió del dia 30 de setembre de 2022,  
  
  
DECRETE  
  
Article 1. Creació del centre  
Es crea el següent centre docent:  
  
Província: Castelló  
Localitat: Betxí  
Denominació: Escola d'Educació Infantil de Primer Cicle Pequelar  
Titular: Generalitat  
Codi: 99751296  
Domicili: carrer Onda, núm. 32  
Composició: 6 unitats d'Educació Infantil de primer cicle  
Capacitat: 82 places escolars  
  
Article 2. Inici d'activitats  
1. El centre inicia les seues activitats en el curs escolar 2022-2023.  
2. En aquest curs escolar ofereix 6 unitats d'Educació Infantil de primer cicle: 2 unitats de 0-1 any, 2 unitats d'1-2 anys i 2 unitats de 2-3 anys.  
3. El centre ha de comptar amb 1 mestre o mestra d'Educació Infantil i 8 educadors o educadores d'Educació Infantil.  
  
  
DISPOSICIONS ADDICIONALS  
  
Primera. Inscripció  
El que estableix aquest decret s'inscriurà en el Registre de centres docents de la Comunitat Valenciana.  
  
Segona. Equip directiu  
La Direcció Territorial d'Educació, Cultura i Esport de Castelló nomenarà l'equip directiu del centre de nova creació, de conformitat amb el que s'estableix en l'article 137 de la Llei orgànica 2/2006, de 3 de maig, d'educació, i en l'article 19 del Decret 253/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Infantil o d'Educació Primària.  
  
Tercera. Ràtio  
El nombre màxim d'alumnat per aula, unitat o professorat es realitzarà d'acord amb el que s'estableix en la normativa bàsica i en el Decret 58/2021, de 30 d'abril, del Consell, sobre jornada lectiva del personal docent i nombre màxim d'alumnat per unitat en centres docents no universitaris.  
  
  
DISPOSICIONS FINALS  
  
Primera. Desplegament  
Es faculta la conselleria competent en matèria d'Educació perquè adopte les mesures que siguen necessàries per al compliment i desplegament del que estableix aquest decret, així com per a modificar, si és el cas, la denominació i configuració del centre.  
  
Segona. Publicació i efectes  
Aquest decret es publicarà en el Diari Oficial de la Generalitat Valenciana i produirà efectes des de l'inici del curs escolar 2022-2023.  
  
València, 30 de setembre de 2022  
  
El president de la Generalitat,  
XIMO PUIG I FERRER  
  
La consellera d'Educació, Cultura i Esport,  
RAQUEL TAMARIT IRANZO